122 



637. A. Tue-Firling, Sagina cæspitosa (J. Vahl) Lge. 

 B. Sne-Firling, Sagina intermedia Fenzl. 



Isl. Snækrækill. 



De to paa Tav. 637 gengivne Arter Firling er begge Høj- 

 fjældsvækster af et uanseligt, men dog karakteristisk Ydre. De er 

 sjældne, i Sverige fundne i den nordligste Del, i Norge paa Høj- 

 fjældet baade i den nordlige og sydligere Del. Kun Sne-Firling 

 lever paa Islands Fjælde og er ogsaa fundet paa Færøerne. 



Tue-Firling vokser i smaa, kun 2 — 3 cm høje og faste Tuer 

 af tæt stillede, mere eller mindre rødligt anløbne Skud med linje- 

 formede Blade. Tuerne dannes ofte af talrige Rosetter, der hver 

 ender med en 5-tallig Blomst; de hvide Kronblade er lidt længere 

 end Bægerbladene. Tue-Firling, der gærne vokser paa nøgen Grus- 

 bund, har ligesom saa mange andre tueformede, fleraarige Fjæld- 

 urter en længe levende Pælerod, der er lang nok til at trænge 

 ned i de lidt fugtigere Jordlag; iøvrigt er Planten sikkert over- 

 maade nøjsom. Den blomstrer i Juli— August. 



Sne-Firling er ligesom foregaaende fleraarig og tuedannende, 

 men har en anden Vækstform, idet dens Tuer kun bestaar af een 

 Roset, der er et Par cm i Tværmaal. Fra Rosetten udgaar et 

 stort Antal Blomsterskud, der er nedliggende eller svagt opsti- 

 gende, og som bærer en meget lille, 4-tallig Blomst med korte, 

 hvide Kronblade og i Randen purpurfarvede Bægerblade (Fig. 8). 

 Først mod Frugtmodningen retter Blomsterskuddene sig op (Fig. 7), 

 og Bægerbladene bliver sortrøde eller sortebrune (Fig. 10). Ogsaa 

 Sne-Firling vokser paa bar og haard Jord. Den blomstrer paa 

 samme Tid som foregaaende. 



Tav. 637. A. Tue-Firling. Fig. 1. Forholdsvis stor Tue i Blomstring. 

 Fig. 2. Lille Tue. Fig. 3. Halvdelen af en Tue med umodne Frugter. Fig. 4. 

 Blomst (ca. Vi)- Fig. 5. Samme efter Afblomstringen (^/i). — B. Sne-Firling. 

 Fig. 6. Blomstrende Individ. Fig. 7. Eksemplar med modne, tømte Frugter. 

 Fig. 8. Blomst (Vi). Fig. 9. Endnu ikke aabnet Blomst (Vi). Fig. 10. Aabnet 

 Kapsel, omgivet af Bægerbladene (^/i). 



638. A. Enaarig Knavel, Sderanthus annuus L. 

 B. Fleraarig Knavel, Sderanthus perennis L. 



Slægten Knavel hører ligesom de nærmest foregaaende Slæg- 

 ter (Tav. 633 — 637) til Fladstjærnegruppen, men i Lighed med 

 Brudurt (Tav. 639) er den m. H. t. Blomstens Bygning stærkt 

 reduceret. Blostret bestaar kun af et ved Grunden sambladet Bæger; 



